Document ID: 32010D0370
Publication Date: 2010-07-01

Title and Content:
KOMISIJAS LĒMUMS
(2010. gada 1. jūlijs),
ar ko Spānijai iedala papildu dienas jūrā ICES VIIIc un IXa rajonā, izņemot Kadisas jūras līci
(izziņots ar dokumenta numuru C(2010) 4330)
(Autentisks ir tikai teksts spāņu valodā)
(2010/370/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 16. janvāra Regulu (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (1), un jo īpaši tās IIB pielikuma 9. punktu,
tā kā:
(1)
Regulas (EK) Nr. 43/2009 IIB pielikuma 7. punktā noteikts maksimālais jūrā pavadītu dienu skaits laikposmā no 2009. gada 1. februāra līdz 2010. gada 31. janvārim, kad ICES VIIIc un IXa rajonā, izņemot Kadisas jūras līci, var atrasties Savienības kuģi, kuru lielākais garums ir vienāds ar vai lielāks par 10 metriem un uz kuriem ir traļi, dāņu vadi vai tiem līdzīgi zvejas rīki ar linuma acu izmēru vienādu ar vai lielāku par 32 mm, žaunu tīkli ar linuma acu izmēru vienādu ar vai lielāku par 60 mm, un grunts āķu jedas.
(2)
Minētā IIB pielikuma 9. punktā paredzēts, ka Komisija, pamatojoties uz zvejas darbību izbeigšanu, kas notikusi kopš 2004. gada 1. janvāra, var iedalīt papildu dienas jūrā, kad attiecīgajā ģeogrāfiskajā apgabalā var atrasties kuģis, uz kura ir minētie zvejas rīki.
(3)
2009. gada 11. novembrī Spānija iesniedza datus, kas pierāda, ka divpadsmit zvejas kuģi ir pārtraukuši zvejas darbības kopš 2004. gada 1. janvāra. Ņemot vērā iesniegtos datus un IIB pielikuma 9.1. punktā noteikto aprēķina metodi, Spānijai par laikposmu no 2009. gada 1. februāra līdz 2010. gada 31. janvārim piešķiramas deviņas papildu dienas jūrā attiecībā uz kuģiem, uz kuriem ir minētā pielikuma 3. punktā norādītie zvejas rīki.
(4)
Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO LĒMUMU.
1. pants
Maksimālais dienu skaits, ko zvejas kuģis, kurš peld ar Spānijas karogu un uz kura atrodas zvejas rīki, kas minēti Regulas (EK) Nr. 43/2009 IIB pielikuma 3. punktā, un uz kuru neattiecas nekādi īpaši nosacījumi, kas uzskaitīti minētā pielikuma 7.2. punktā, drīkst pavadīt ICES VIIIc un IXa rajonā, izņemot Kadisas jūras līci, pēc grozījumu izdarīšanas minētā pielikuma I tabulā ir 184 dienas gadā.
2. pants
Šis lēmums ir adresēts Spānijas Karalistei.
Briselē, 2010. gada 1. jūlijā

Classification:
Level 1 Categories: 100145
100161
100156
Level 2 Categories: 100277
100283
100252
100282
100183
Level 3 Categories: 5283
122
2106
4590
567
912
5913
2476
2200
All Categories: 1035
1159
4788
5228
5254
598
863